
LT-SURVEILLANCE

KVIETIMAS

Regioninis seminaras
„Antimikrobinio atsparumo valdymo aktualijos Panevėžio apskrityje: iššūkiai ir praktiniai sprendimai“
2026 m. lapkričio 24 d. 14 val. nuotoliniu būdu

Įgyvendinant Europos sveikatos ir skaitmenizavimo vykdomosios institucijos finansuojamo projekto LT-SURVEILLANCE „Užkrečiamųjų ligų priežiūros sistemos Lietuvoje stiprinimas“ veiklas organizuojamas regioninis seminaras „Antimikrobinio atsparumo valdymo aktualijos Panevėžio apskrityje: iššūkiai ir praktiniai sprendimai“.

Seminaro tikslas – stiprinti asmens ir visuomenės sveikatos priežiūros specialistų kompetencijas antimikrobinio atsparumo (toliau – AMR) valdymo srityje bei tobulinti praktinius gebėjimus taikant aktualius AMR stebėsenos reikalavimus.
Renginys skirtas – Panevėžio apskrities asmens sveikatos priežiūros įstaigų vadovams, šeimos gydytojams, vidaus ligų gydytojams, infektologams bei visuomenės sveikatos specialistams dalyvaujantiems AMR valdyme.
Po seminaro dalyviai gebės suprasti pagrindinius AMR valdymo principus ir skirtingų sveikatos priežiūros sektorių specialistų vaidmenį mažinant AMR plitimą bei antibiotikų suvartojimo stebėsenos svarbą, įžvelgiant galimas racionalesnio antibiotikų vartojimo tobulinimo kryptis; atpažinti Clostridium difficile infekcijos sąsajas su antibiotikų vartojimu ir numatyti pagrindines prevencijos bei valdymo priemones; paaiškinti vakcinacijos reikšmę, mažinant antibiotikų poreikį; įvertinti aktualias AMR valdymo problemas savo profesinėje veikloje ir numatyti galimus jų sprendimo būdus, atsižvelgiant į moksliniais įrodymais pagrįstas prevencijos, stebėsenos ir valdymo priemones.
PROGRAMA

	13.45–14.00
	Dalyvių prisijungimas

	14.00–14.05
	Sveikinimo žodis

	14.05–14.35
	Antimikrobinio atsparumo valdymas: bendros atsakomybės link

Ineta Pranskūnaitė, Higienos institutas Visuomenės sveikatos inovacijų centro Pacientų saugos skyriaus vyriausioji specialistė

	14.35–14.40
	Klausimai/atsakymai

	14.40–15.05
	Antimikrobinių vaistų suvartojimas ambulatorinėje grandyje. VLK perspektyva

Arūnas Jablonskis, Valstybinės ligonių kasos prie Sveikatos apsaugos ministerijos Vaistų suvartojimo stebėsenos skyriaus vyriausiasis specialistas

	15.05–15.10
	Klausimai/atsakymai

	15.10–15.30
	Kai antibiotikai tampa rizika: C. difficile infekcija

Monika Lukoševičienė, Respublikinės Panevėžio ligoninės Infekcinių ligų skyriaus vedėja, infekcinių ligų gydytoja

	15.30– 15.35
	Klausimai/atsakymai

	15.35-16.00
	Vakcinacija kaip strategija antimikrobinio atsparumo mažinimui

Darius Varaškevičius, Lietuvos sveikatos mokslų universiteto Kauno ligoninės Vaikų ligų klinikos Vaikų ligų centro vadovas

	16.00–16.05
	Klausimai/atsakymai

	16.05–16.15
	Seminaro apibendrinimas ir diskusija


Registracijos tvarka:
· Dalyvavimas regioniniame seminare – nemokamas.
· Renginys bus transliuojama nuotoliniu būdu. Nuotolinės transliacijos Teams platformos nuoroda bus išsiųsta užsiregistravusiems dalyviams. Prisijungiant reikės nurodyti vardą ir pavardę.
· Registracija vyksta iki 2026 m. lapkričio iki 20 d. (imtinai).
· Registruotis galima šioje registracijos formoje (rekomenduojama pildymui naudoti Google Chrome naršyklę). Dalyvių skaičius ribotas.
Organizatoriai: Nacionalinio visuomenės sveikatos centro prie Sveikatos apsaugos ministerijos Panevėžio departamentas.
Kontaktiniai asmenys: Dovilė Brajinskienė, tel. +370 611 28277, el. p. dovile.brajinskiene@nvsc.lt
Finansuojama Europos Sąjungos lėšomis. Pateiktos nuomonės ir požiūriai yra tik autoriaus (-ių) ir nebūtinai atspindi Europos Sąjungos ar Europos sveikatos ir skaitmeninės vykdomosios įstaigos požiūrį. Europos Sąjunga ar finansuojanti institucija nėra atsakingos už šią informaciją.

